Document ID: 32006R0339

KOMISSION ASETUS (EY) N:o 339/2006,
annettu 24 päivänä helmikuuta 2006,
Euroopan parlamentin ja neuvoston asetuksen (EY) N:o 999/2001 liitteen XI muuttamisesta elävien nautaeläinten sekä nautaeläimistä, lampaista ja vuohista peräisin olevien tuotteiden tuontia koskevien sääntöjen osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 23 artiklan ensimmäisen kohdan,
sekä katsoo seuraavaa:
(1)
Tieteellinen ohjauskomitea totesi Brasilian, Chilen, El Salvadorin, Nicaraguan, Botswanan, Namibian ja Swazimaan maantieteellisestä BSE-riskistä vuonna 2001 antamissaan lausunnoissa, että BSE:n kotoperäinen esiintyminen kyseisten maiden karjassa on erittäin epätodennäköistä. Näin ollen kyseiset maat sisällytettiin luetteloon maista, joihin ei sovelleta tiettyjä TSE:hen liittyviä kauppaehtoja elävien nautaeläinten sekä nautaeläimistä, lampaista ja vuohista peräisin olevien tuotteiden osalta.
(2)
Euroopan elintarviketurvallisuusviranomainen totesi helmikuussa 2005 ja elokuussa 2005 tiettyjen kolmansien maiden maantieteellisestä BSE-riskistä antamissaan päivitetyissä lausunnoissa, että BSE:n kotoperäinen esiintyminen Brasilian, Chilen, El Salvadorin, Nicaraguan, Botswanan, Namibian ja Swazimaan karjassa ei ole enää erittäin epätodennäköistä. Tämän vuoksi kyseisiin maihin olisi alettava soveltaa TSE:hen liittyviä kauppaehtoja elävien nautaeläinten sekä nautaeläimistä, lampaista ja vuohista peräisin olevien tuotteiden osalta.
(3)
Asetus (EY) N:o 999/2001 olisi siksi muutettava vastaavasti.
(4)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 999/2001 liite XI tämän asetuksen liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä helmikuuta 2006.

Labels: 3
18
17
6